stanford-oval/wikipedia huggingface dataset:
Robert Koch -instituutin asiakirjat
Julkinen keskustelu > Vuodon jälkeen > Asiantuntijoiden mielipiteet

Svenja Flaßpöhlerin (filosofi), Elisa Hovenin (rikosoikeuden professori Leipzigin yliopistossa), Frauke Rostalskin (oikeustieteilijä ja filosofi) sekä Juli Zehin (Brandenburgin osavaltion perustuslakituomioistuimen kunniatuomari) mukaan RKI-asiakirjat ja jo vuonna 2020 julkisuuteen tullut sisäministeriön strategiadokumentti koronapandemiaa koskien "paljastavat erittäin kyseenalaisen käsityksen politiikan roolista ja sen suhteesta kansalaisiin".
Julkinen keskustelu > Aiheesta muualla

Tohtori Stefan Homburgin esitelmä 2.11.2024 Berliinissä Free Your Mind Videos, Rumble (saksaksi) (englanniksi)
RKI-Files - Ungeschwärzt Transparenzpanel (saksaksi) (englanniksi)
Corona Protokolle (saksaksi)
Interne COVID-19-Krisen­stabs­protokolle des Robert Koch-Instituts RKI (saksaksi)
Viimeiset siemenperunat

| Viimeiset siemenperunat |
| --- | --- |
 DVD-julkaisun kansi.
Tyyli:  komedia
Kestoaika:  30 minuuttia
Luoja(t):  Tapio Piirainen
Pääosissa:  Kai Lehtinen  Olavi Ahonen  Aarno Sulkanen  Kari Sorvali  Susanna Haavisto  Pirkko Hämäläinen
Alkuperämaa:  Suomi
Esitetty:  1993 – 1994
Tuotantokausia:  1
Jaksoja:  6
Ikäraja:  3
Tuotanto
Tuottaja(t):  Ere Kokkonen
Vastaava(t) tuottaja(t):  Yle Fiktio
Ohjaaja(t):  Tapio Piirainen
Käsikirjoittaja(t):  Tapio Piirainen
Aiheesta muualla
IMDb
Elonet
Viimeiset siemenperunat on Tapio Piiraisen Yleisradiolle ohjaama televisiosarja vuodelta 1993.
Juoni

Huuskosen tontille suunnitellaan ostoskeskusta. Pankki aikoo irtisanoa Huuskosen Romun lainan, jolloin Huuskosen tilaa uhkaa pakkohuutokauppa.
Näyttelijät

Pääosissa näyttelevät Kai Lehtinen, Olavi Ahonen, Aarno Sulkanen, Kari Sorvali, Susanna Haavisto ja Pirkko Hämäläinen. Sivurooleissa näyttelevät muun muassa Jukka Sipilä, Jyrki Kovaleff, Kaija Kärkinen, Markku Maalismaa, Petteri Kaukoranta, Kari Stenberg, Jussi Lampi, Aino Lehtimäki, Eeva Litmanen, Tuula Nyman, Jari Pehkonen, Tapio Liinoja, Eira Soriola, Jari Heikkilä, Sampsa Henni, Erja Manto, Päivi Nikula, Ari Peltola, Asa Savolainen, Ilkka Toiviainen, Jarmo Mäkinen, Hannu Aaltonen, Ilmari Hytönen, Olli Ikonen, Kirsi Kannas, Risto Kaskilahti, Jukka Kärkkäinen, Risto Lamberg, Teijo Lepola, Raul Mannola, Juan Antonio Muro, Esa Saario, Eero Walden, Risto Aaltonen, Pekka Huotari, Maria Kuusiluoma, Marko Salminen ja Terttu Korhonen.
Aiheesta muualla

Viimeiset siemenperunat Elonet.
Viimeiset siemenperunat Internet Movie Databasessa (englanniksi)
Veijari nimeltä Brisco

| Veijari nimeltä Brisco> The Adventures of Brisco County, Jr. |
| --- | --- |
Tyyli:  western/seikkailu
Kestoaika:  60 min
Luoja(t):  Warner Brothers
Pääosissa:  Bruce Campbell Kelly Rutherford Julius Carry Christian Clemenson
Alkuperämaa:  Yhdysvallat
Alkuperäiskieli:  englanti
Verkko:   FOX  Yle TV2
Esitetty:  27. elokuuta 1993 – 20. toukokuuta 1994
Jaksoja:  27
Aiheesta muualla
IMDb 
Veijari nimeltä Brisco (The Adventures of Brisco County, Jr.) on yhdysvaltalainen vuosina 1993–1994 tuotettu seikkailuwestern-televisiosarja. Sarjan pääosissa ovat Bruce Campbell, Julius Carry, Kelly Rutherford sekä Christian Clemenson. Suomessa sarjaa esitti Yle TV2. Sarjan pilottijakso on elokuvan mittainen.
Juoni

Sarja kertoo paikallisten ryöväriparoneiden palkkaamasta palkkionmetsästäjästä, Harvardin yliopistosta valmistuneesta Brisco County Juniorista (Campbell), jonka tehtävänä on etsiä käsiinsä John Blyn rikollisjoukko. Tarinan sankarilla on myös henkilökohtainen tavoite: saattaa John Bly tuomiolle oman isänsä, sheriffi Brisco Countyn murhasta.
Countyn joukkoon liittyy myös palkkionmetsästäjä Lord Bowler (Carry), sekä ryöväriparoneiden käsikassarana ja yhteyshenkilönä toimiva lakimies Socrates Poole (Clemenson). Seikkailujensa lomassa County törmää useamman kerran outoon kultaiseen palloon, jota tavoittelevat paitsi ryöväriparonit ja John Bly, myös Yhdysvaltain hallitus.
Näyttelijät

| 0 | 1 | 2 |
| --- | --- | --- |
|  Bruce Campbell  | … |  Brisco County Jr.   |
|  Kelly Rutherford  | … |  Dixie Cousins   |
|  Julius Carry  | … |  Lord Bowler (James Lonefeather)   |
|  Christian Clemenson  | … |  Socrates Poole   |
|  John Astin  | … |  professori Albert Wickwire   |
|  Billy Drago  | … |  John Bly   |
|  James Greene  | … |  Cartwright   |
|  Jeff Phillips  | … |  Whip Morgan   |
|  John Pyper-Ferguson  | … |  Peter Hutter   |
Onnea kohti

| Onnea kohti> Till glädje |
| --- | --- |

Ohjaaja:  Ingmar Bergman
Käsikirjoittaja:  Ingmar Bergman
Tuottaja:  Allan Ekelund
Säveltäjä:  Ludwig van Beethoven
Kuvaaja:  Gunnar Fischer
Leikkaaja:  Oscar Rosander
Pääosat:  Maj-Britt Nilsson Stig Olin Birger Malmsten
Valmistustiedot
Valmistusmaa:  Ruotsi
Tuotantoyhtiö:  Svensk Filmindustri
Levittäjä:  Netflix
Ensi-ilta:   20. helmikuuta 1950  23. lokakuuta 1959
Kesto:  98 minuuttia
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Onnea kohti (ruots. Till glädje) on vuonna 1950 julkaistu Ingmar Bergmanin ohjaama elokuva.
This Morning with Richard Not Judy

| This Morning with Richard Not Judy |
| --- | --- |
Tyyli:  Komedia
Kestoaika:  45 min
Luoja(t):  Stewart Lee Richard Herring
Pääosissa:  Kevin Eldon Mark Gatiss Richard Herring Stewart Lee Paul Putner Richard Thomas Trevor Lock Natalie Brandon
Alkuperämaa:  Britannia
Verkko:  BBC Two
Esitetty:  15. helmikuuta 1998 –  13. kesäkuuta 1999
Jaksoja:  18
Tuotanto
Tuottaja(t):  Charlie Hanson Jon Plowman
Ohjaaja(t):  Gareth Carrivick
Käsikirjoittaja(t):  Richard Herring Stewart Lee
Aiheesta muualla
IMDb 
This Morning with Richard Not Judy eli TMWRNJ (epämuodollinen akronymi) oli pääosina esiintyneiden Stewart Leen ja Richard Herringin käsikirjoittama ja BBC Two kanavan esittämä brittiläinen tv-komediasarja, jota on esitetty kaksi tuotantokautta 1998–1999.
Ohjelma koostui Leen ja Herringin luomien uusien hahmojen ja edellisestä yhteistyöstä syntyneiden hahmojen yhdistelmästä. Se kuvattiin keskusteluohjelman kaavalla studioyleisön edessä. Sketsit ei olleet tyypillisiä ja usein keskittyivät Richard Herringin outoihin pakkomielteisiin ja hahmoihin. BBC itse luonnehtii ohjelmaa "haaveelliseksi" ja sanoo, että "kaikki osat olivat ainakin osittain kummallisia ja tosiaan enimmäkseen hyvin outoja".
TMWRNJ oli monien valitusten aihe johtuen siitä, että se esitettiin sunnuntaisin lounasaikaan sen aikuissisällöstä välittämättä. Esimerkiksi The Sunday Heroes nimisessä sketseissä esiintyi Stewart Lee Jeesuksena ja vastasi opetuslastensa kysymyksiin—etenkin tämä sketsi loukkasi uskovaisia ympäri Britanniaa. Vasta 18 jakson ja hieman yli vuoden verran esittämisajan jälkeen ohjelma peruttiin ja se jäi faniensa kiintyneesti muistamaksi kulttisarjaksi.
Toistuvia hahmoja ja aiheita ovat mm. jättiläinen puhuva appelsiini The Curious Orange (jonka nimi viittaa Utelias Vilin englanninkieliseen nimeen, Curious George), Unusual Priest niminen epätavallinen pappi, joka esittää eettisiä ongelmia ja keksii niille yhä naurettavampia ratkaisuja, ja sisäelimien lastenohjelma The Organ Gang.
Aiheesta muualla

Lee and Herring komediakaksikon virallinen sivu
Stewart Leen linkit jokaiseen jaksoon Google Videolla (Arkistoitu – Internet Archive)
Havaijilaisten kotimaa

Havaijilaisten kotimaa (engl. Hawaiian home land) on termi, jolla viitataan Havaijin alkuperäisasukkaille varattuihin maihin, joita nämä voivat vuokrata kotiensa rakentamiseen.
Keskeinen sisältö

Ajatus havaijilaisten kotimaista syntyi, kun Yhdysvaltain edustajainhuoneeseen valittu Havaijin territorion delegaatti Kūhiō Kalaniana‘ole ehdotti, että territorion alkuperäisväestöä pyrittäisiin rehabilitoimaan lupaamalla näille maata. Havaijilaisten lukumäärä oli koko 1800-luvun ajan laskenut ja 1920-luvulle tultaessa heitä oli vain 24 000. Kongressi sääti lain havaijilaisten kotimaiden luomisesta vuonna 1921.
Vuokraohjelmaan voivat osallistua vain etniset havaijilaiset, jotka ovat vähintään 18-vuotiaita. Havaijilaisiksi lasketaan tässä yhteydessä vain ne, jotka täyttävät ns. verikiintiön, eli ovat vähintään puoliksi taustaltaan etnisiä havaijilaisia. Ohjelman kautta vuokrattava maa on edullisempaa vapaisiin markkinoihin verrattuna, koska vuokra on yksi Yhdysvaltain dollari vuodessa 99 vuoden ajan, jota voidaan tarvittaessa jatkaa sadalla vuodella. Lisäksi vuokralaiset on vapautettu kiinteistöverosta seitsemän vuoden ajaksi.
Havaijilaisten kotimaat on luokiteltu kolmeen luokkaan sen mukaan, onko ne tarkoitettu asumiseen, maanviljelykseen vai paimentamiseen. Kaikilla Havaijin pääsaarilla on kaikkia kolmenlaisia maita, paitsi Oahulla (vain asuin- ja maanviljelysmaita) ja Lanailla (vain asuinmaita). Niihau ja Kahoolawe eivät ole mukana vuokraohjelmassa.
Ongelmia

Isoin ongelma vuokraohjelmassa lienee jonojen liikkumisen hitaus: pahimmillaan hakija joutuu odottamaan 40 vuotta ennen kuin hänelle tarjotaan tonttia, ja osa hakijoista on kuollut jonottaessaan saamatta koskaan tonttia. Vuonna 2023 jonossa arvioitiin olevan 29 000 henkilöä.
Vuonna 2022 Kaiali‘i Kahele teki Yhdysvaltain kongressissa aloitteen, jonka tarkoitus olisi laskea verikiintiö 1/32:aan, koska eri etnisten ryhmien välisten liittojen myötä vanhaa kiintiötä on vaikea soveltaa.
Vuonna 1999 joukko vuokraohjelmaan osallistuvia henkilöitä haastoi sen oikeuteen, koska jonot ohjelmassa eivät liikkuneet tarpeeksi nopeasti. Joukkoon kuului alkujaan 2700 henkilöä, mutta kun oikeus ratkaisi asian joukon hyväksi vuonna 2022 oli näistä jo 967 kuollut. Oikeuden päätöksellä jokaiselle joukkoon kuuluneelle maksetaan hieman yli 120 000 dollarin korvaus. Korvaukset koskevat myös jo kuolleita joukon edustajia, joiden korvaussumma ohjataan näiden kuolinpesään tai mahdolliselle perilliselle.
Alueet, joilla on havaijilaisten kotimaita

Anahola-Kamalomalo
Auwaiolimu-Kalawahine-Kewalo-Papakolea
Hanapēpē
Hoʻolehua
Honokaia
Honokōhau
Honomu-Kuhua
Humuula
Kahikinui
Kalamaula
Kalaoa
Kalaupapa
Kamaoa-Puueo
Kamiloloa
Kamoku-Kapulena
Kaniohale
Kapaʻa
Kapaakea
Kapālama
Kapolei
Kaumana
Kawaihae
Keʻanae
Kealakehe
Keaukaha
Kekaha
Keoniki
Kula
Lāhainā
Lalamilo
Lualualei
Makakupia
Makuu
Mōʻiliʻili
Moloaa
Nānākuli
Nienie
Olaa
Panaewa
Pauahi
Paukukalo
Pihonua
Ponohawai
Princess Kahanu Estates Association
Puukapu
Puʻunēnē
Puna
Shafter Flats
ʻUalapuʻe
Ulupalakua
Waiʻanae
Waiʻōhinu
Waiākea
Waiehu
Waikoloa-Waialeale
Wailau
Wailua
Wailuā
Wailuku
Waimānalo
Waimanu
Waimea
Lähde:
Eleonoora Kauhanen

| Eleonoora Kauhanen |
| --- | --- |

Henkilötiedot
Syntynyt: 19. heinäkuuta 1999 (ikä 25) Helsinki
Kansalaisuus:  Suomi
Ammatti:  näyttelijä
Näyttelijä
Aktiivisena:  2017–
Merkittävät roolit:  Rönkkö (Tytöt tytöt tytöt)
Aiheesta muualla
IMDb 
Elonet
Eleonoora Kauhanen (s. 1999) on suomalainen näyttelijä ja musikaaliartisti, joka tuli tunnetuksi roolistaan elokuvassa Tytöt tytöt tytöt (2022). Elokuva valittiin ensimmäisenä suomalaisena pitkänä näytelmäelokuvana Sundancen elokuvajuhlille kansainväliseen kilpailuun sekä Berliinin elokuvajuhlien Generation-kilpasarjaan. Kauhanen sai roolistaan Näyttelijätulokkaan Jussi-ehdokkuuden vuoden 2023 Jussi-Gaalassa
Kauhanen on käynyt Kallion lukion ja opiskellut musikaaliteatteria Lärkkullan kansanopistossa 2019–2020 sekä skene-musiikkiteatterikoulutuksessa 2020–2021.
Kesällä 2022 Kauhanen oli mukana Rauman kesäteatterin Dingo-musikaalissa, jossa hän esitti pääroolin Nipan tyttöystävää.
Dibitassut

| Dibitassut |
| --- | --- |
 Dibitassujen virallinen logo  sekä koirahahmot Mimi, Viki ja Emmi
Tyyli:  Lastenohjelma
Kestoaika:  23 min
Luoja(t):  Mikaela Solatie Tom Solatie Tuija Lehtinen Futurecode Oy Blue Arc
Alkuperämaa:   Suomi  Kiina
Verkko:   Suomi MTV3 MTV3 Juniori    Kiina    Thaimaa    Etelä-Korea    Indonesia    Venäjä    Kroatia    Ukraina    Viro    Latvia    Liettua    Valko-Venäjä    Moldova    Georgia    Azerbaidžan    Armenia    Kazakstan    Kirgisia    Tadžikistan    Uzbekistan    Turkmenistan    Kroatia    Slovenia    Serbia    Bosnia ja Hertsegovina    Pohjois-Makedonia    Kosovo    Montenegro  
Esitetty:  2010 –
Jaksoja:  26
Aiheesta muualla
Virallinen sivusto
Elonet
Dibitassut (engl. The Dibidogs) on alkujaan lasten kehittämä TV-sarja, joka on suomalais-kiinalaista yhteistyötä. Sarjaa ideoitiin lasten luovuuspajoissa, joihin kutsuttiin osanottajia ympäri maailmaa.
Dibitassuja on esitetty vuodesta 2010 alkaen. Suomessa sarjaa on esitetty MTV3:n ja MTV3 Juniorilla. Maailmanlaajuisesti The Dibidogseilla on yli 50 miljoonaa katsojaa 28:ssa eri maassa. Sarja on menestynyt etenkin Aasiassa, missä sitä on esitetty 50 kanavalla.
Jaksot

Prinsessa katoaa
Outo merkki
Avarussatama
Seikkailu maan alla
Kilpajuoksu kirjastossa
Laiva näkyvissä
Seikkailu merellä
Kommelluksia kirjakaupassa
Kanien matkassa
Pelastakaa Sissi!
Valtiovierailu
Vaarallinen veistos
Kadonneet kupit
Museossa kummittelee
Kuvanauhojen arvoitus
Salainen käytävä
Kaktusraketti
Todelliset sankarit
Maailman suosituin bändi
Taikuri Vekku Temppula
Varkaus
Salaisuus
Salaisuus paljastuu
Kohtalon hetki
Hattutemppu
Viimeinen koitos
Dibitassujen maailma

Dibitassut asuvat värikkäällä Bonecity-planeetalla. He matkustavat hauskoilla avaruusaluksilla ja lapsikoirat käyvät koulua kuninkaallisen palatsin vieressä. Dibitassujen planeetta on futuristinen koiraparatiisi. Kaikki kaupungissa on koiramaista: jopa rakennukset ja kännykät muistuttavat luuta.
Toisinaan Dibitassut saavat vieraita naapuriplaneetoilta.
Sarjan synty

Dibitassujen takana on luovuuskouluttaja Jim Solatie ja hänen perheensä.
Automatkalla Grand Canyonissa kesällä 2005 Solatien perheen lapset piirsivät aikansa kuluksi hassuja koirahahmoja, ja keksivät niille tarinaa. Koirat saivat nimen Dibidogs. Suomessa nimi kääntyi myöhemmin Dibitassuiksi.
Vuotta myöhemmin Solatie kertoo lukeneensa lehdestä, että Kiinan televisiokanavat eivät saisi enää lähettää ulkomaisia piirrettyjä lastenohjelmia parhaaseen katseluaikaan. Maan hallitus halusi tukea kiinalaista animaatiotuotantoa ja perinteisiä arvoja. Solatie alkoi pohtia ajatusta, voisiko Dibitassu-hahmoista syntyä kiinalainen animaatiosarja.
Solatie neuvotteli kymmenien kiinalaisten animaatiostudioiden kanssa, kunnes kantonilainen Blue Arc ryhtyi yhteistyökumppaniksi. Heitä kiinnosti sarjalle kaavailtu uudenlainen tekotapa, eli juonen ja hahmojen kehittyminen lasten ideoimina. Tuotantoyhtiö järjesti kiinalaislapsille luovuuspajan, ja muun muassa Dibidogsien kotipaikka Bonecity sai alkunsa silloin erään pojan piirustuksista.
Hahmot

Viki on toimelias ja villi koulupoika, joka ajautuu aina uusiin seikkailuihin. Vikin isä on avaruusaluksen kapteeni, äiti kirjastonhoitaja ja isoveli opiskelee viemäritarkastajaksi.
Emmi on Vikin luokkakaveri ja hallitsijan nuorin tytär. Luonteeltaan hän on viisas ja tunteellinen, eikä halua että muut kohtelevat häntä kuninkaallisena.
Mimi on hassu tyttö, joka on hulluna pilkullisiin rusetteihin ja Vikiin. Hän käy koulua samalla luokalla Vikin ja Emmin kanssa.
Sissi on Bonecityn hallitsijan vanhin tytär ja Emmin isosisko. Todellinen prinsessa, joka nauttii ihailun kohteena olemisesta.
Kuningas on Dibitassuplaneetan oikeudenmukainen hallitsija.
Varjot ovat salaperäisiä tummia hahmoja, joiden todellinen luonne alkaa paljastua vasta ensimmäisen kauden loppupuolella.
Kaktuskissat elävät naapuriplaneetalla. Heillä on usein hiirenhäntä kainalossaan.
Kuusudet ovat dibitassujen raamikkaampia sukulaisia lähiplaneetalta.
Palkinnot

Vuonna 2010 sarjan tuottanut Futurecode Oy ja Dibitassut pääsivät Ranskan Cannesissa järjestetyssä maailman suurimmassa TV- ja viihdealan myyntitapahtumassa MIPissä finaaliin kahdessa sarjassa: MipJunior Kid's Jury sekä MipCOM Global Licencing.
Seuraavana vuonna 2011 tuli voitto MipTV CC Ventures -sarjassa. Palkinto on pääomasijoittajaraadin valinta vuoden innovatiivisimmaksi hankkeeksi.
Vuonna 2014 Dibitassut voitti audiovisuaalisen alan Hulda-vientipalkinnon, jonka myönsi elokuva- ja televisioalan vientiorganisaatio Favex (nykyisin Audiovisual Finland).
Oheistuotteet

Dibitales on iPad-sovellus, jolla myös pienet lapset voivat tehdä omia 3D-elokuvia.
Augmented Reality (AR) eli lisätyn todellisuuden teknologiaa on hyödynnetty Dibitassujen oheistuotteissa, kuten kirjoissa ja vaatteissa, vuodesta 2010 alkaen. Teknologian Dibitassutuotteisiin on toteuttanut VTT.
Dibicode on Futurecoden ja Mikrolinna Oy:n yhteistyössä kehittämä selaimessa toimiva ohjelmisto, joka johdattaa oppilasta koodauksen saloihin. Ohjelma on suunnattu 5-8-vuotialle. Dibicode toimii Mikrolinnan Netti-Mopin osana.
Kausi 2

Vuonna 2017 julkaistiin tieto, että Dibitassut-sarjaa tultaisiin jatkamaan vuonna 2019. Uuden tuotantokauden traileri julkaistiinkin vuonna 2019, mutta tuotantoa ei aloitettu. Joulukuussa 2019 julkaistiin toinenkin traileri. Tuotanto alkoi vuoden 2020 alussa, mutta keskeytettiin Koronaviruspandemian takia.
Aiheesta muualla

Sarjan kotisivut (Arkistoitu – Internet Archive)
Päin perhettä

| Päin perhettä |
| --- | --- |

Tyyli:  tilannekomedia
Alkuperämaa:  Suomi
Alkuperäiskieli:  suomi
Verkko:  Yle TV2
Esitetty:  1. huhtikuuta 1992 – 28. lokakuuta 1992
Jaksoja:  20
Tuotanto
Ohjaaja(t):  Jukka Mäkinen
Käsikirjoittaja(t):  Pentti Järvinen (nimellä J. Puranen)
Tuotantoyhtiö(t):  Manas Ky
Aiheesta muualla
IMDb 
Päin perhettä on Yle TV2 -kanavalla vuonna 1992 lähetetty tilannekomediasarja. Pentti Järvisen käsikirjoittamassa ja Jukka Mäkisen dramatisoimassa ja ohjaamassa sarjassa seurataan 20 jakson verran poliitikkoisän, anopin ja kahden aikuisen lapsen muodostamaa uusperhettä, josta äiti on lähtenyt uuden miehen mukana Saksaan. Pääosia näyttelevät Antti Litja (isä), Vieno Saaristo (anoppi), Outi Mäenpää (Ulla) ja Jari Salmi (poika).
Kakkostelevision draamasarjoja käsittelevässä artikkelissaan Iiris Ruoho kirjoittaa sarjan saaneen yllättävän vähän julkisuutta, vaikka sen asetelma oli mielenkiintoinen. Helsingin Sanomien Jukka Kajava antoi sarjasta melko myönteisen arvostelun. Hänestä sarja myötäilee amerikkalaisia tilannekomediasarjoja siinä, että etupäässä hahmot puhuvat keskenään ruokapöydän ääressä. Huumorissa on hänestä kuitenkin asiaakin ja näyttelijät tekevät työnsä liioittelematta, sävyisästi ja hieman kuivasti.
Rooleissa

| 0 | 1 | 2 |
| --- | --- | --- |
|  Antti Litja  | … |  Pekka Syrjäntaka   |
|  Vieno Saaristo  | … |  anoppi   |
|  Outi Mäenpää  | … |  Ulla, tytär   |
|  Jari Salmi  | … |  Mika, poika   |
|  Raimo Grönberg  | … |  Salonen, naapuri   |
|  Puntti Valtonen  | … |  Laatikainen, Ullan ex-mies   |
Aiheesta muualla

Sarjan jaksot katsottavissa Ylen Elävässä arkistossa
1177

| --- | --- |
Vuosisadat: 900-luku · 1000-luku · 1100-luku · 1200-luku · 1300-luku
Vuosikymmenet: 1090-luku · 1100-luku · 1110-luku · 1120-luku · 1130-luku · 1140-luku 1150-luku · 1160-luku · 1170-luku · 1180-luku · 1190-luku · 1200-luku
Vuodet: 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109 1110 · 1111 · 1112 · 1113 · 1114 · 1115 · 1116 · 1117 · 1118 · 1119 1120 · 1121 · 1122 · 1123 · 1124 · 1125 · 1126 · 1127 · 1128 · 1129 1130 · 1131 · 1132 · 1133 · 1134 · 1135 · 1136 · 1137 · 1138 · 1139 1140 · 1141 · 1142 · 1143 · 1144 · 1145 · 1146 · 1147 · 1148 · 1149 1150 · 1151 · 1152 · 1153 · 1154 · 1155 · 1156 · 1157 · 1158 · 1159 1160 · 1161 · 1162 · 1163 · 1164 · 1165 · 1166 · 1167 · 1168 · 1169 1170 · 1171 · 1172 · 1173 · 1174 · 1175 · 1176 · 1177 · 1178 · 1179 1180 · 1181 · 1182 · 1183 · 1184 · 1185 · 1186 · 1187 · 1188 · 1189 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209
Tapahtumia

Jerusalemin kuningaskunnan kuningas Baudouin IV voitti sulttaani Saladinin Montgisardin vuorella.
Syntyneitä

Filip Schwabenilainen, Saksan kuningas
Balduin V, Jerusalemin kuningas
Sylvester Gozzolini, italialainen aatelinen
Baudouin V – Jerusalemin kuningaskunnan kuningas (k. 1186)
Kuolleita

Eystein Meyla, Norjan birkebeinien puolueen varhaisaikojen johtaja ja vallantavoittelija.
Annika

| Annika |
| --- | --- |
Nimipäivä:   
– suomenkielinen:  9. joulukuuta
– ruotsinkielinen:  9. joulukuuta
– ortodoksinen:  –
Muunnelmia:  –
Vastineita eri kielissä:  Anika, Anneke, Annica, Annikka, Annikki
Nimen alkuperä:  Hannah
Infobox OKNimi-testi OK: 
Annika on etenkin Suomessa, Ruotsissa ja Alankomaissa käytetty naisen etunimi. Alkuaan se on saksalainen hellittelymuoto Anna-nimestä, joka tulee heprean suosiota tai armoa tarkoittavasta nimestä Hannah.
Digi- ja väestötietoviraston tietojen mukaan nimi Annika on annettu vuoden 2019 loppuun mennessä Suomessa noin 24 750 naiselle ja alle 10 miehelle. Annica-nimisiä on 507.
Annika almanakassa

Annika viettää nimipäivää Suomessa sekä suomen- että ruotsinkielisen almanakan mukaan 9. joulukuuta. Suomenkielisessä almanakassa samalla päivällä ovat Anna, Anne, Anni, Anu, Anneli, Annikki ja Annukka. Annika on otettu almanakkaan vuonna 1984. Ruotsissa Annikan nimipäivä on 21. huhtikuuta. Vuosina 1986–1992 se oli Ruotsissa 7. elokuuta.
Tunnettuja suomalaisia Annikoita

Annika Aapalahti (s. 1985), näyttelijä
Annika Ardin (s. 1954), tietokirjailija, toimittaja ja kustantaja
Annika Brusila (s. 1966), kirjailija ja toimittaja
Annika Dahlsten (s. 1975), kuvataiteilija
Annika Damström (s. 1973), Yleisradion toimittaja
Annika Eklund (s. 1979), laulaja
Annika Eräpuro (s. 1962), lastenkirjailija
Annika Färm (s. 1992), pesäpalloilija
Annika Grahn (s. 1983), kirjailija, toimittaja
Annika Grof (s. 1971), elokuvaohjaaja ja käsikirjoittaja
Annika Haanpää (s. 1998), jalkapalloilija
Annika Hannola (s. 1997), aitajuoksija
Annika Hautojärvi (s. 1997), salibandyn pelaaja
Annika Heinisuo (s. 1988), koripalloilija
Annika Holopainen (s. 1993), koripalloilija
Annika Huhta (s. 2002), jalkapalloilija
Annika Idman (s. 2004), jalkapalloilija
Annika Idström (s. 1947), kirjailija
Annika Kangas (s. 2001), jalkapalloilija
Annika Kokko (s. 1967), kokoomuslainen (aik. kristillisdemokraattinen) poliitikko
Annika Kukkonen (s. 1990), jalkapalloilija
Annika Kulha (s. 1994), jalkapallomaalivahti
Annika Kumlin-Henttu (s. 1977), aitajuoksija
Annika Laihanen (s. 1999), jalkapallomaalivahti
Annika Lapintie (s. 1955), Vasemmistoliiton kansanedustaja
Annika Linna (s. 2001), pesäpalloilija
Annika Luther (s. 1958), kirjailija
Annika Lyytikäinen (s. 1995), muusikko ja kristillisdemokraattinen poliitikko
Annika Mannström (s. 1964), kilpapurjehtija ja lastenkirjailija
Annika Metsäketo (s. 1971), juontaja ja radiotoimittaja
Annika Nord, kitaristi, laulaja ja lauluntekijä
Annika Nurminen (s. 1987), moukarinheittäjä
Annika Paasikivi (s. 1975), yritysjohtaja
Annika Poijärvi (s. 1985), näyttelijä
Annika Rikberg (s. 1981), yleisurheilija
Annika Rimala (1936–2014), muotoilija, Marimekon tasaraita-paitojen suunnittelija
Annika Rönni-Sällinen (s. 1976), ammattijärjestöjohtaja
Annika Saarikko (s. 1983), Keskustan kansanedustaja ja ministeri
Annika Salminen (s. 1957), laulaja
Annika Sandelin (s. 1972), kirjailija
Annika Sihvonen (s. 1993), ampumaurheilija
Annika Sjölund (s. 1965), sopraano
Annika Svahn, isonvihan aikainen papin tytär ja sotavanki
Annika Takala (1921–1996), psykologi ja kasvatustieteilijä
Annika Tello, sanoittaja, säveltäjä ja tekstituottaja
Annika Tidström (s. 1975), liiketaloustieteen professori
Annika Urvikko (s. 1990), telinevoimistelija
Annika Viilo, o.s Heino (s. 1965), suunnistaja
Annika Waenerberg (s. 1952), taidehistorian professori
Annika Wiklund (s. 1967), rocklaulaja
Annika Åman (s. 1986), kirjailija, näyttelijä ja ohjaaja